《忧居张叟携琴过访》
明代·皇甫汸

谢客卧山林，烦君远见寻。年华惊会面，云海结交心。

流水夜方静，迅商秋已深。沾襟自有泪，无俟更闻琴。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。